BILKHAWTHLIR LEH SAIPHAI INKAR A SPT BRIDGE (THING LEI) DAWH ZAWH CHUNGCHANGA SP KOLASIB THUCHHUAH,"1165/2024-2025 Kolasib Dated the 12th July, 2024: Superintendent of Police Kolasib chuan Section 115 of Motor Vehicle Act 1988 (Act No. 59 of 1988)-in thuneihna a pek angin Bilkhawthlir leh Saiphai inkar a thing lei dawh zawh tute tan thupek a chhuah. Bilkhawthlir leh Saiphai inkar a SPT Bridge (thing lei) dawh ah hian bungraw phur motor eng chi mah 10 Metric Ton (10000 kgs) aia rit tlan phal a ni lova, SPT Bridge (Thing lei) hi a hlui tawh avangin hemi aia rit bungraw phur motor ten bridge an zawh hian chetsualna a thlen reng theih anih avangin 10 Metric Ton (10000 kgs) aia rit bungraw phur motor te tlan khap tlat a ni. He thupek zawn lo chu 177 & 179 MV Act hmanga hrem an ni ang. He thupek hian tul bik thila Police, Fire Dept., Ambulance leh Magistrate-te chet velna a huam lo ang. He thuchhuah chungchanga harsatna tawk emaw report neite chuan IC Saiphai Out Post (Ph. No. 87988 39151) / IC Bilkhawthlir Out Post (Ph No. 9862316186) ah biak theih reng a ni.",Dated: 12 th Jul 24 2:57 PM,https://dipr.mizoram.gov.in/post/bilkhawthlir-leh-saiphai-inkar-a-spt-bridge-thing-lei-dawh-zawh-chungchanga-sp-kolasib-thuchhuah